ГАДААД ХУДАЛДААНЫ ТЭЭВЭР-ЭКСПЕДИТОРЫН
ҮЙЛЧИЛГЭЭ ҮЗҮҮЛЭХ ГЭРЭЭ.
_____________ хот.                         Дугаар___                                ____ оны __-р сарын __

Нэг талаас 

__________________________________________________________


(тээвэр-экспедиторын үйлчилгээ үзүүлж буй байгууллагын нэр)


(цаашид "Ажил гүйцэтгэгч" гэнэ), түүнийг ____________ үндсэн дээр төлөөлөн ___________________________________________________________________________,


 (төлөөлсөн хүний албан тушаал, нэр)



нөгөө талаас 

______________________________________________________________ 

(компани, үйлдвэр, байгууллагын  нэр)


(цаашид “Захиалагч” гэнэ), түүнийг _________________ үндсэн дээр төлөөлөн ___________________________________________________________________________,

(төлөөлсөн хүний албан тушаал, нэр)




бид дор дурьдсан гэрээ бичгийг байгуулав. үүнд:

1. Гэрээний агуулга.

1.1. Энэхүү гэрээ нь Ажил гүйцэтгэгч Захиалагчийн даалгавар, түүний жагсаалтаар ачуулж буй гадаад худалдааны ачааг тээвэрлүүлэх болон тээвэр-экспедиторын үйлчилгээ үзүүлэхэд хоёр талын харилцааг зохицуулна.

1.2. Захиалагч гадаадад гаргах, гадаадаас оруулах ачааг бүх төрлийн тээврийн хэрэгслээр тээвэрлүүлэх ажлыг зохион байгуулах, Монгол Улс болон бусад улсын нутаг дэвсгэр дээрхи далайн ба гол мөрний боомт, Ажил гүйцэтгэгчийн бааз, тээвэр-экспедиторын төв, төмөр замын хилийн станц, авто замын зангилаа, Монгол болон бусад улсын нутаг дээрх олон улсын нисэх онгоцны буудал дээр тээвэр-экспедиторын үйлчилгээ хийх даалгаврыг  Ажил гүйцэтгэгчид өгч, Ажил гүйцэтгэгч уг даалгаврыг хүлээн авч байна.

2. Талуудын үүрэг.

2.1. Ажил гүйцэтгэгчийн үүрэг:

2.1.1. Захиалагчийн захиалгаар гадаад худалдааны ачааг тээвэрлүүлэх болон түүнд тээвэр-экспедиторын үйлчилгээ үзүүлнэ.

2.1.2. Захиалагчид гадаад худалдааны ачааг тээвэрлүүлэхэд ашиглах тээврийн хэрэгслийн төрөл, явах маршрут, тээвэрлүүлэх арга, тээвэр-экспедиторын үйлчилгээ явуулах, баглаа боодол хийх, эдгээрийг зөв шийдвэрлэсэн үндсэн дээр тээвэрлэлтийн үр дүнг дээшлүүлэх, ачих, буулгах зардлыг бууруулах,  эдгээр асуудлаар гэрээний нөхцлийг томъёолоход нь зөвлөлгөө өгнө.

2.1.3. Захиалагчийн захиалгаар гадаадын фирмтэй байгуулах тээврийн гэрээний нөхцлийг боловсруулна.

2.1.4. Гадаад худалдааны ачааг тээврийн төрөл бүрийн хэрэгслээр тээвэрлэх сар, улирал, жилийн төлөвлөгөөг боловсруулна.  

2.1.5. Гадаад худалдааны ачааг тээвэрлэх сарын төлөвлөгөөний талаар бүх төрлийн тээвэрлэгч нартай, түүний дотор чингэлгийн, нэвтрүүлэн гаргах болон төмөр зам, усан тээвэр холилдсон тээврийнхэнтэй тогтоосон журмаар тохиролцож, Захиалагчид  тээврийн сарын тохиролцсон төлөвлөгөөг гардуулна.

2.1.6. Гадаадад гаргах ачааг усан боомт, Ажил гүйцэтгэгчийн бааз, тээвэр-экспедиторын үйлчилгээний төв, төмөр замын нэвтрүүлэн гаргах болон дамжуулах станцуудад ачиж оруулах нэмэлт даалгаврын талаар холбогдох этгээдүүдтэй тохиролцож, тийнхүү ачиж оруулахаар тохиролцсон хэмжээг Захиалагчид мэдэгдэнэ.

2.1.7.  Захиалагчийн тусгайлсан даалгавар, зардлаар түүнээс тогтоосон хугацаанд далайн боомтод барааг дахин баглаж боох, дахин шошго тэмдэг хийх, ачааг жинлэж хэмжих, барааны чанарыг тодорхойлох, загвар сонгон авах, баримт бичиг үйлдэх, ачааг зохих газар дээр нь хүлээлгэн өгөх болон гадаад худалдааны ачааг зөөхтэй холбогдсон бусад үйл ажиллагааг зохих байгууллагуудад захиалга өгөн зохион байгуулна.

2.1.8. Захиалагчийн даалгавар, түүний зардлаар усан боомт буюу бусад тээврийн байгууллагуудтай ачааг ачих, буулгах, агуулахад хадгалах, ачааг тээврийн янз бүрийн хэрэгслээр зөөх, тээвэрлэх, түүнчлэн ачааг төмөр зам дээр шууд хүргэж өгөхөөс бусад, тус гэрээний 2.1.7-д дурьдсан үйлчилгээ үзүүлсний тооцоог хийнэ.

2.1.9. Захиалагчийн даалгавраар зохих зөвшөөрөгдсөн жагсаалтад дурьдсан экспортын барааг боомтоос ачуулсан гадаадын пүүстэй тооцоо хийхэд шаардагдах баримт бичгийг үйлдэж, зохих банкны орон нутгийн байгууллагад банкны заавар, Захиалагчийн даалгаварт дурьдсан хугацаанд өгнө.  

2.1.10. Захиалагчийн даалгавар, зардлаар тээвэрлэлтийн болон барааг дагалдан явах, тэрчлэн тооцоо хийх баримт бичгүүдийг банкинд, гадаадын пүүсэд тус тус явуулах бөгөөд барааг ачуулсан тухай гадаадын пүүст явуулах мэдээллийг даалгаварт заасан хугацаанд  (төмөр зам дээр шууд хүргэсэн ачаа үүнд хамаарахгүй) өгнө.

2.1.11. Гадаад худалдааны ачааг боомт дээр зөөх, агуулахад оруулах, хадгалах ажлыг зөв зохистой гүйцэтгэж байгаа эсэхэд сонголтын журмаар хяналт хийнэ.

2.1.12. Ачааг усан боомтоор болон дамжуулан өнгөрүүлэх цэгүүд, автомашины замын зангилаагаар тээж өнгөрөх, тэрчлэн ачааг гадаадад гаргах ба гадаадаас оруулж ирэхээр Ажил гүйцэтгэгчийн тээвэр-экспедиторын төв (ТЭТ), бааз дээр ирэхэд шуурхай бүртгэл хөтлөнө. 

2.1.13. Гадаадад гаргаж буй болон гадаадаас оруулж буй барааны талаар Захиалагчид баримт бичгүүдийг ямар хугацаанд явуулахыг жич бичгээр тохиролцон, түүнийг гэрээний салшгүй бүрэлдэхүүн хэсэг _____-р хавсралт болгоно.

Шаардагдах бүх баримт бичгийг боомт буюу тээвэрлэгчээс цаг тухайд нь хүлээн авах арга хэмжээ авна.

2.1.14. Гадаад худалдааны барааг боомт дээр буулгах, зөөхтэй холбогдсон болон онгоц, вагонд ачаа ачих, буулгах ажил саатах, түүнчлэн ачаа хэвийн биш байдалтай ирсэн (сав, баглаа боодол нь задарсан, тээврийн баримт бичигтэй тулган үзэхэд ачааны тоо илүүдсэн (дутагдсан), норсон, гэмтсэн, баримт бичиггүй) үед акт үйлдэхэд Захиалагчийн төлөөлөгч оролцоно.

Боомтод орж ирсэн ачааны чингэлгийг задлах үед уул ачааны чанар байдлын талаар хяналт шинжилгээний акт тавиулахаар Захиалагчийн даалгавар, зардлаар шинжээч дуудна.

2.1.15. Шаардлагатай бол боомтод орж ирсэн ачаанд хортон шавьж устгах утлага хийх нь чухал болох тухай Захиалагчид мэдэгдэнэ.

Захиалагчийн даалгавар, зардлаар боомт дээр уг утлага хийхтэй холбогдсон ажлыг зохион байгуулах, тэрчлэн энэ ажлын зардал, хөлсийг төлөх, онгоцны жолоодох бүрэлдэхүүнийг байрлуулах, хооллох асуудлыг зохицуулна. Захиалагчийн даалгаврын үндсэн дээр тогтоосон журам ёсоор гадаад худалдааны ачааг хамгаалах, хорио цээр, ариун цэврийн дэглэмийг хэрэгжүүлэх (Захиалагчийн зардлаар) ажлыг хийнэ.

2.1.16. Захиалагчийн хүсэлтээр түүнд ачааны тээвэрлэлтийн үнэ тогтоон, тооцоо хийж төлбөр өгөхөд шаардагдах олон улсын хэмжээн дэхь ачаа тээврийн үнэ тарифийн хэмжээ, гадаадын боомт, хилийн станцууд дээр ачааг буулгах, зөөх, хураах, цэгцлэх зэргээр боловсруулалт хийхэд баримталж буй үнийн талаар мэдээлэл өгнө.

Захиалагчийн хүсэлтээр түүнд ачаа тээвэрлүүлэх нөхцөл, маршрут, тээвэрлэлтэнд холбогдох баримт бичиг, тэрчлэн хилийн чанад дахь тээвэр-экспедиторын нөхцөл, түүний дотор тээвэрлэлтийн үнэ, ачаа дээр ажилласан, сав, баглаа боодол, шошго тэмдэг хийсэнтэй холбогдох зардлын талаар заавар, зөвлөгөө боловсруулна.

2.1.17. Захиалагчийн хүсэлтээр шүүх арбитрт асуудал оруула-хад хэрэг болох тээвэрлэлтийн болон барааг дагалдах баримт бичгүүдийг (төмөр замаар шууд явсан ачааныхаас бусад) 30 хоногийн дотор ирүүлнэ.

2.1.18. Ачаа ачихад зориулан тээврийн хэрэгсэл тавих, ачаалах сарын график, сарын урьдчилсан төлөвлөгөө үйлдэнэ.

Тогтоосон журмаар тохиролцсон сарын график, сарын урьдчилсан төлөвлөгөөг тэдгээрт гарын үсэг зурснаас хойш 3 хоногийн дотор Захиалагчид явуулна.

Захиалагчийн даалгавраар ачаа ачих тоннаж (тэвш) байрлуулах графикт орох бүх нэмэлтийг холбогдох байгууллагатай тохиролцон боловсруулж, түүнийг Захиалагч, боомт дахь  Ажил гүйцэтгэгчийн контор, хилийн чанадах Худалдааны төлөөлөгчийн газарт мэдэгдэнэ.

Ачаа тээвэрлэх графикийн биелэлтэнд өдөр тутам хяналт тавьж, тэдгээрийг биелүүлэх арга хэмжээ авч, онгоц болон ачааг солих асуудлын талаар тогтоосон журмаар тохиролцож байна.

2.1.19. Тоннаж (тэвш) тавигдаагүй бол даалгавар (ордер)-ын бүртгэл хөтөлж, нэмэлт тоннаж (тэвш)-ийг графикт оруулан тавиулах арга хэмжээ авна.

2.1.20. Тогтоосон журмаар сарын график болон урьдчилсан төлөвлөгөөнд орох өөрчлөлтийн асуудлаар тохиролцоно. Энэ тухай Захиалагчид мэдэгдэнэ.

2.1.21. Далайн  болон гол мөрний боомтонд гадаад худалдааны ачаа дээр ажиллаж, тээвэрлэлт-экспедиторын үйлчилгээ хийх үед Захиалагчийн даалгавар биелүүлнэ.  үүнд: 

а) Ачаа ачих газар (цэг) дээр гадаадад гаргах ачаа бүхий тээврийн хэрэгслийг байрлуулах, зохих этгээдэд захиалгын наряд (баримт хуудас) болон гадаадад гаргахаар ачуулах ачааны жагсаалтыг өгөх, тээврийн хэрэгсэлд ачаа байрлуулах төлөвлөгөө (усан онгоцонд бол Каргоплан) боловсруулахад оролцох;

б) Шаардлагатай үед ачааг дахин хэмжиж жинлэх, тээврийн хэрэгсэл нь гадаадад гаргах ачаа ачихад тохирох эсэхийг тодорхойлоход оролцох, Захиалагчийн даалгавраар гадаадад гаргах ачааг тээврийн хэрэгсэлд ачиж буй байдал, хураалт, ангилан ялгалт нь зөв болж буй эсэхэд хяналт тавих;

Захиалагчтай зөвшилцсөн үндсэн дээр ачааг ангилан ялгах, бэхлэх ажлын бэлтгэл зохих  ёсоор болсныг батлах;

в) Ачаа ачих, буулгах газар (цэг) дээр гадаадаас оруулж ирсэн ачааг тээврийн хэрэгслээс буулгахад зохих журмаар зөвшилцөх бөгөөд энэ тухай Захиалагчид мэдэгдэнэ.

2.1.22. Зарим тохиолдолд Захиалагчийн хүсэлт, зардлаар ачаа ачих буулгах газар (цэг)-т оруулж ирсэн ачааг буулгуулахаар тээврийн хэрэгсэл орж ирсэн өдөр, тээврийн хэрэгслийн нэрийг Захиалагчид мэдэгдэнэ.

Тээврийн хэрэгсэл ирүүлэх сарын тохиролцоог өөрчилж, тээврийн хэрэгслийг солих үед Захиалагчийн өгсөн гүйцэтгэх даалгаврыг Ажил гүйцэтгэгчийн конторт хүргүүлнэ.

2.1.23. Захиалагчийн заалтаар гадаадад гаргах, гадаадаас орж ирсэн болон шууд төмөр замын зангилаа дээр авчирсан ачааг ачиж явуулах даалгаврыг Ажил гүйцэтгэгчид өгнө.

2.1.24. Ачааг ачих буулгах газар (цэг)-аас хүнд жинтэй болон овор багатай ачааны ноорог зураглалыг шилжүүлэн өгөх, ачаа ачих зураглал, бэхлэх тооцоог бэлтгэх үйл ажиллагаа тохиролцсон тээвэрлэлтийн нөхцөлд нийцэж буй эсэхийг тогтоосон журмаар хянана.

Ачаа ачих буулгах газар (цэг)-т гадаадаас оруулж ирэх овор багатай, хүнд жинтэй, урт хэмжээтэй ачааг ноорог зураглалгүй ирүүлбэл, түүнийг Захиалагчийн зардлаар нөхөн хийнэ.

2.1.25. Ачааг бэхлэх цэг, хэрэгслийг  ачаа ачих газар (цэг) цаг тухайд нь бэлтгэж байгаа эсэх, тэрчлэн хөдлөх бүрэлдэхүүнийг цаг тухайд нь өгч буй эсэх, овор багатай, хүнд жинтэй, урт хэмжээтэй ачааг ачиж буй байдалд хяналт тавих;

2.1.26. Тээврийн хэрэгсэлд даац, багтаамжид нь ханатал ачаа ачаагүйн төлөө өгөх торгууль болон ачаанд тусгай бэхэлгээ хийсний төлөө өгөх төлбөр тооцоонд хяналт тавьж, зөв болохыг батлана.

2.1.27. Захиалагчийн даалгавраар, түүний нэрийн өмнөөс ачаа тээвэрлүүлэх тухай холбогдох этгээдтэй гэрээ байгуулна.

2.1.28. Ачаа ачих, буулгах газар (цэг)-т гадаад худалдааны ачааг жил бүр, тэрчлэн сонголт хийх замаар тоолоход оролцох;

2.1.29. Ачааг ачих, буулгах газар (цэг) дээр тээвэрлэлт-экспедиторын үйлчилгээг олон улсын усан ба төмөр замын, тэрчлэн дамжуулан өнгөрүүлэх зангилаа дээр шууд тээвэрлэн авчирсан бараанд хийнэ.

2.1.30. Шаардлагатай тохиолдолд дамжуулан өнгөрүүлэх зангилаа дээр авчирсан ачаанд тээвэрлэлтийн ба барааг дагалдан явах бичиг баримтыг дахин үйлдэнэ.

Захиалагчийн захиалга нь ачааны тоо хэмжээ, явуулах чиглэл, хилийн станц, ачаа ачих буулгах газар (цэг)-ын талаар урьд тохиролцсон олон улсын хэмжээний тээвэрлэлтийн нөхцөл, тээвэрлэлтийн протоколтой тохирч буй эсэхэд хяналт тавина.

2.1.31. Захиалагчийн  даалгавраар,  түүний  нэрийн өмнөөс төмөр замын хилийн станц дээрхи тээвэрлэлт-экспедиторын конторуудтай тээвэрлэлт-экспедиторын үйлчилгээ хийлгэх гэрээ байгуулна.

2.1.32. Төмөр  замын  хэмжээнд  зарласан,  гадаадад гаргах ачааг тээвэрлэхтэй холбогдон тавигдсан хорио цээрийг бүртгэх, тэдгээрийн үйлчлэх хугацааг Захиалагчид цаг тухайд нь мэдэгдэнэ.

2.1.33. Ачааг гадаад улсын нутаг дэвсгэр дээр тээврийн төрөл бүрийн хэрэгслээр тээвэрлүүлэх болон, тээвэрлэлт-экспедиторын үйлчилгээ явуулах тухай гэрээг гадаад, дотоодын тээврийн ба тээвэрлэлт-экспедиторын байгууллагуудтай байгуулна.

2.1.34. Хилийн чанадах  төмөр зам  болон тээвэрлэлт-экспедиторын ачаа тээвэрлүүлсэн болон  тээвэрлэлт-экспедиторын үйлчилгээ хийлгэсний төлөө пүүсүүдтэй хийх тооцоо, төлбөрийн явц байдалд хяналт тавьж, Ажил гүйцэтгэгчид төлөх төлбөрийн тооцоо ба олгох урамшлын тухай санал, тооцооны баримтыг Захиалагчид ирүүлнэ.

2.1.35. Гадаад худалдааны ачааг гадаадын төмөр замаар дамжуулан ачуулсны төлбөрийг зөв төлж буй эсэхэд хяналт тавьж, хэрэв төлбөрийн хэмжээ зөрүүтэй (илүү, дутуу) байгаа бол нэхэмжлэл гарган, дахин тооцоо хийх тухай мэдэгдлийг гадаадын төмөр замд хүргүүлэхээр дотоодын зохих байгууллагад өгнө.

2.1.36. Ачааг   автомашинаар гадаадын нутаг дэвсгэр дээгүүр тээвэрлэсний төлөө төлбөрийг Захиалагч төлөх нөхцөлд, тэдгээр улсуудын тээврийн зохих байгууллагуудтай төвлөрсөн тооцоог хийнэ.

2.1.37. Автомашинаар тээвэрлэсэн ачаа хил нэвтэрснээс хойш ажлын нэг өдрийн дотор тийнхүү хил нэвтэрснийг Захиалагчид телекс буюу цахилгаанаар мэдэгдэнэ.

2.1.38. Тээвэр-экспедиторын үйлчилгээг олон улсын нисэх онгоцны буудлууд дээр үзүүлнэ. Энэ үед:

- Ачаа ирсэн тухай болон байгаа тухай, тэрчлэн түүний цаашдын хөдөлгөөний тухай мэдэгдэх;

- Гадаадад гаргах ачаанд зориулан тоннаж (тэвш)-ийг захиалан бэлтгэх;

- Тээвэрлэлтийн баримт бичгийг дахин үйлдэх зэрэг.

2.1.39. Захиалагчийн нэр дээр төмөр замын станцуудад гадаадаас ирсэн ачааг хүлээн авч, эзэнд нь хүргэж өгнө.

2.1.40. Улирлын (сарын хуваарьтай) нарийвчилсан захиалгын үндсэн дээр гадаадаас орж ирэх ачааг Ажил гүйцэтгэгчийн ТЭТ болон баазаас ачих вагоныг төлөвлөн бэлтгэнэ.

2.1.41. Дотоодын  замд  явж байгаа гадаадын хоосон чингэлгүүдийг гадаад худалдааны ачааг тээвэрлэхэд ашиглана. 

2.1.42. Захиалагчид зориулан ТЭТ-д болон баазын хаягаар далайн болон гол мөрний усан онгоц, автомашин, вагоноор ирсэн гадаад худалдааны барааг хүлээн авах, нэгтгэн бөөгнөрүүлэх (концентрация), хадгалах, буулгаж зөөх, тордож янзлах, цаашид ачуулах болон тээвэрлэлт-экспедиторын боловсруулалт хийнэ.

Захиалагчийн даалгавар, зардлаар ТЭТ болон бааз дээр ачааг задлаж шалгах, задлаж шалгасан ачааг гадаадад гаргахад саадгүй болгон янзлах, барааг чанарын талаар (шинжээчийг оролцуулан) шалган хүлээж авах, дээж, загвар авах, хорио цээрийн болон ариун цэвэр, утах, цэвэршүүлэх ажлыг зохих байгууллагуудад захиалга өгч гүйцэтгүүлнэ.

2.1.43. Талуудын тохиролцооны үндсэн дээр энэ гэрээнд дурьдсан журмаар Захиалагчийн бусад даалгаврыг  түүний зардлаар гүйцэтгэж болно.

2.2. Захиалагчийн үүрэг:

2.2.1. Төмөр замын хилийн станцууд дээрхи Ажил гүйцэтгэгчийн удирдлагад буюу тээвэр-экспедиторын конторт тээвэр-экспедиторын ажиллагаа явуулах болон гэрээ байгуулах эрхийн итгэмжлэх бичиг олгох.

2.2.2. Захиалагч тээвэрлэлтийн ажлын шаардлагаас үндэслэн Ажил гүйцэтгэгчид маш тодорхой захиалга, даалгавар, төлөвлөгөө, эдгээртэй адилтгах бусад баримт бичгийг тодорхой цагт өгч байх гол үүрэгтэй бөгөөд чухам ямар захиалга, даалгавар, төлөвлөгөө, бусад баримт бичгийг ямар хугацаанд, хэнд өгөхийг Талууд жич бичгээр нарийвчлан тогтоож, энэ гэрээний салшгүй бүрэлдэхүүн хэсэг (__-р хавсралт) болгоно.

2.2.3. Ажил гүйцэтгэгчийн зөвшөөрөлгүйгээр ТЭТ болон баазад бараа  оруулахгүй.

Хэрэв захиалга нь Ажил гүйцэтгэгчийн баталсан гадаадад гаргах ачааны сарын төлөвлөгөөнөөс хэтэрсэн,  вагон сул зогссон бол Захиалагч ТЭТ буюу баазад хэмжээ хэтрүүлэн вагон сул зогсоосноос учирсан жинхэнэ хохирлыг төлж өгнө. 

2.2.5. Гадаад худалдааны ачааг ачуулах даалгавар өгсөн  аргаас (шуудангаар, телексээр, цахилгаанаар) хамаарахгүйгээр түүнийг  Захиалагч зохих нэгдсэн хэлбэрээр өгнө.

2.2.5. Хэрэв Захиалагч ачааг ачуулах (хүлээн авах)-д бэлтгэх, тээвэрлэлтийн баримт бичгийг үйлдэх боломж хангахуйц чухал мэдээлэлгүй даалгавар болон даалгавар-паданыг ирүүлсэн бол, тэдгээрийг Ажил гүйцэтгэгчийн ТЭТ буюу бааз, конторт хүлээн аваагүйд тооцох бөгөөд харин энэ тухайг Захиалагчид нэн даруй мэдэгдэнэ. 

2.2.6.  Хилийн ТЭТ буюу төмөр замын хилийн станцын даргад Олон улсын төмөр замын зангилаанд ачаа хүргүүлэх тухай даалгавар буюу даалгавар-паданыг бичгээр болон цахилгаан (телекс)-аар өгч болно.

2.2.7. Ажил гүйцэтгэгчийн ТЭТ болон конторт гадаадад гаргах ачаа ачуулсны төлөө гадаадын пүүсүүдтэй тооцоо хийх тухай зааварчлагыг цаг тухайд нь өгнө.

Ажил гүйцэтгэгчид өгсөн даалгавар, гүйцэтгэсэн ажилд зохицсон хөлсийг цаг тухайд нь тогтоосон журмаар олгоно.

2.2.8. Ажил гүйцэтгэгчийн  зөвлөснөөр  Гадаадын  худалдан авагч (худалдагч) пүүсүүдтэй байгуулах гэрээнд гадаад улсын нутаг дэвсгэр дээр тээвэрлүүлсэн, гадаадад гаргасан, мөн гадаадаас оруулах ачааны техник-эдийн засгийн үндэслэлийг Ажил гүйцэтгэгч, тээвэрлэлт-экспедиторын пүүс, баглаа боодлын болон бусад пүүсүүдтэй хамтран тусгана.  

2.2.9. Ажил гүйцэтгэгчтэй хамтран гадаадын пүүсүүдтэй байгуулах худалдах, худалдан авах тухай гэрээний тээвэрлэлтийн нөхцлийг боловсруулж тусгана. 

2.2.10. Тээвэрлүүлэх ачаанд Улсын стандарт болон тээврийн байгууллагатай хийсэн тохиролцоонд нийцүүлэн, тээвэрлэлтийн замд, тэрчлэн буудлууд дээр ачих буулгах үед ачааг гэмтэж муудахаас хамгаалж чадах баглаа боодол хийнэ.

2.2.11. Онцгой нөхцөл шаардах болон тээвэрлэлтийн дүрэмд тусгайлан заагаагүй гадаад худалдааны болон дамжин өнгөрөх тодорхой төрлийн ачаанд ТЭЧ хийх, ачих, буулгах, хадгалах, тээвэрлэх тусгай зааварчлагыг Ажил гүйцэтгэгчийн ТЭТ, бааз, конторт өгнө.

2.2.12. Гадаадад гаргах болон гадаадаас оруулах ачааг гадаадын хилийн төмөр зам, усан боомт, (газар) цэгт нэвтрүүлэх зөвшөөрөл, мал эмнэлэг, ариун цэвэр, хорио цээрийн гэрчилгээ болон бусад ачааг дагалдан явах баримт бичиг, аюул осол бүхий ачааг тээвэрлүүлсэн бол тэдгээрийн ангилалыг заасан баримт бичгийг цаг тухайд нь өгч, уул ачааг төлөвлөсөн хугацаандаа хүрч ирэх боломжийг хангана. 

2.2.13. Ажил гүйцэтгэгчийн ТЭТ, бааз, конторт тодорхой даалгаврыг биелүүлэхтэй холбогдон гарсан зардал, тэрчлэн ачаатай холбогдуулан гадаадын пүүсэд явуулсан баримт бичгийг хилийн чанадад шуудангаар хүргүүлэх болон телекс (цахилгаан)-ээр мэдээлэл өгөхөд гарсан зардлыг төлж өгнө.

2.2.14. Ажил гүйцэтгэгчид ачааг тээвэрлүүлэх, ТЭЧ хийлгэх, тэрчлэн Захиалагчид өгөхөөр усан боомт, Ажил гүйцэтгэгчийн ТЭТ, баазад ирсэн ачааг хүлээн авахад гаргасан зардлыг төлж өгөхөөс гадна мөн Үомиссын ажиллагаа хийсний төлөө шагналыг ____________________________ хэмжээгээр төлж өгнө. 

3. Тооцоо хийх журам.

3.1. Захиалагч  тээврийн бүх төрлийн хэрэгслээр ачаа тээвэрлэхэд гарсан зардал, түүний дотор гадаадын валютыг, Ажил гүйцэтгэгчээс өгсөн тээвэрлэгч, экспедиторуудын төлбөрийн баримтуудыг хавсаргасан тооцоог үндэслэн төлнө.

Төлбөрийг Ажил гүйцэтгэгчийн нэхэмжлэл өгснөөр тогтоосон журмаар гүйцэтгэнэ.

3.2. Гадаад худалдааны ачааг тээвэрлэсэн, ТЭЧ хийсний үнийн хэмжээг энэ гэрээний салшгүй бүрэлдэхүүн хэсэг болох _______ хавсралтанд заасан тариф, хэмжээгээр тогтооно.

3.3. Захиалагч төлбөрийг үйлчилгээ үзүүлсэн Ажил гүйцэтгэгчийн байгууллагад шууд төлнө.

4. Талуудын хариуцлага.

4.1. Ерөнхий байдал:

4.1.1. Талууд хууль тогтоомжинд нийцсэн гэрээгээр хүлээсэн үүргээ биелүүлээгүй буюу зохих ёсоор биелүүлээгүй бол хариуцлага хүлээнэ.

4.1.2. Аль ч   тал нөгөө талдаа бүхий л бололцоогоор дэмжлэг үзүүлэн, гэрээний үүргээ зохих ёсоор биелүүлнэ.

4.1.3.  Гэрээний үүргээ зөрчсөн тал уг зөрчлийг нэн даруй арилгана.

4.1.4. Энэ гэрээгээр хүлээсэн үүргээ бусдад шилжүүлсэн тал, хэрэв уг этгээд үүргээ биелүүлээгүй буюу зохих ёсоор биелүүлээгүйн төлөө нөгөө талын өмнө хариуцлага хүлээнэ.

4.1.5. Талууд хэрэв давагдашгүй хүчний улмаас гэрээний үүргээ биелүүлээгүй буюу зохих ёсоор биелүүлээгүй бол хариуцлагаас чөлөөлөгдөнө. 

4.2. Ажил гүйцэтгэгчийн хариуцлага:

4.2.1. Ажил гүйцэтгэгч буюу түүний орон нутгийн байгууллага Захиалагчид хохирол учруулсан дор дурьдсан нөхцөлд хариуцлага хүлээнэ:

а) Захиалагчаас Ажил гүйцэтгэгчид түр хадгалуулахаар шилжүүлэн өгсөн ачааг өөрийн буруугаас үрэгдүүлсэн буюу гэмтээсэн;

б) Ажил гүйцэтгэгчийн агуулахад ачааг зохих ёсоор хадгалаагүйгээс чанарыг нь дордуулсан бол.

4.2.2. Ажил гүйцэтгэгч дор дурьдсан тохиолдолд хариуцлага хүлээхгүй:

а) Тээврийн  хэрэгсэл  дээр  гарсан  ашиглан  шамшигдуулах гэмт хэргээс болон сав, баглаа боодол бүтэн байгаа ачааг задлан тоолоход дутагдал гарч, хохирол учирсан тохиолдолд;

б) Тээвэрлэлтийн баримт бичгийг зохих ёсоор бүрдүүлсэн байхад ачаа тээвэрлэх хугацаа зөрчигдсөн үед.

4.2.3. Ажил гүйцэтгэгч ачаа гэмтээсэн, дутагдуулсан бол, тэрхүү ачааны үнийн хэмжээгээр хариуцлага хүлээх боловч, нэг килограмм ачаанд _____________________________________ төгрөгөөс илүүгүй хэмжээгээр төлбөр төлнө.

4.2.4. Хэрэв Ажил гүйцэтгэгч энэ гэрээний үүргээ зохих ёсоор биелүүлээгүйн хариуцлага нь түүний үйлчилгээ үзүүлсний төлөө авсан (авах) шагналын хэмжээгээр хязгаарлагдана.

4.3. Захиалагчийн хариуцлага:

   Захиалагч Ажил гүйцэтгэгчид учруулсан хохирлыг төлж өгнө. үүнд:

а)  Энэ гэрээний үүргийг зохих ёсоор биелүүлээгүй бол;

б) Тээвэрлүүлэх ачааны тухай зохих журмаар мэдээлээгүй бол тээврийн байгууллагын шаардлагаар _________________________________________ хэмжээний торгууль;

в) Тээврийн  хэрэгслийг  сул зогсоосон бол тээврийн байгууллагын нэхэмжлэлээр __________________________________ хэмжээний торгууль;

г) Ажил гүйцэтгэгчид  төлбөр өгөхөөс үндэслэлгүйгээр татгалзсан буюу түүнийг цаг тухайд нь өгөөгүй бол.

5. Нэхэмжлэл.

5.1. Энэ  гэрээтэй холбогдсон нэхэмжлэлийг уг нэхэмжлэл гаргах үндэслэл бий болсноос хойш 2 сарын дотор гаргана.

5.2. Нэхэмжлэл явуулсан захидлыг шуудангийн байгууллага хүлээн авч, тэмдгээ дарсан өдрийг нэхэмжлэл гаргасан өдөр гэж үзнэ.

5.3. Нэхэмжлэл хүлээн авсан тал тийнхүү хүлээн авснаас хойш 1 сарын дотор түүнийг хянан үзэж, тодорхой хариу (нэхэмжлэлийг бүрэн буюу зарим хэсгийг зөвшөөрөх, эсвэл бүрэн буюу зарим хэсгийг эс зөвшөөрөх) өгнө.

5.4. Талууд хэрэв нэхэмжлэх мөнгөний хэмжээ _____________________________ __________________________________ төгрөгнөөс хэтрэхгүй бол харилцан нэхэмжлэхгүй.

5.5. Ажил гүйцэтгэгчид  хандаж  гаргасан нэхэмжлэлийг тээвэрлэлт-экспедиторын үйлчилгээ шууд үзүүлсэн байгууллага хянан үзнэ.

6. Маргааныг хянан шийдвэрлэх журам.

6.1.Энэхүү гэрээнээс үүссэн болон холбогдон гарсан, түүнчлэн уг гэрээг зөрчих, дуусгавар болгох, хүчингүй болгохтой холбоотой бүх маргааныг Монголын Үндэсний Худалдаа Аж Үйлдвэрийн Танхимын дэргэдэх Монголын Олон Улсын ба Үндэсний Арбитрт түүний Арбитрын хэрэг хянан шийдвэрлэх дүрмийн дагуу Монгол Улсад эцэслэн шийдвэрлүүлнэ.
7. Бусад нөхцөл.

7.1. Энэ гэрээ нь  Талууд гарын үсэг зурснаар хүчин төгөлдөр болж, ________ _________________________________ хүртэл үйлчлэх болно.

7.2.  Хэрэв  Талууд  гэрээний  хугацаа  дуусахаас 30 хоногийн өмнө нөгөө талдаа уг гэрээг цуцлах хүсэлтээ бичгээр гаргаагүй бол, гэрээний үйлчлэх хугацааг урьдын гэрээний хугацаагаар сунгасанд тооцно.

7.3. Энэ гэрээнд зөвхөн Талуудын эрх бүхий төлөөлөгчдийн гарын үсэг зурсан бичгийн тохиролцооны үндсэн дээр нэмэлт, өөрчлөлт оруулна.

7.4. Талуудын хууль  ёсны хаяг: 

Ажил үйцэтгэгч: 

хаяг, индекс: 

__________________________________________________________

утас _______________ телетайп ___________________ 

факс ________________.

Тооцооны дансны дугаар 

_____________________________________________.

Захиалагч:

хаяг, индекс: 

__________________________________________________________ 

утас _______________ телетайп ___________________ 

факс ________________.

Тооцооны дансны дугаар 

______________________________________________.

           Ажил гүйцэтгэгч:                                    Захиалагч:

 __________________________

    _______________________

   


      (гарын үсэг)                                     (гарын үсэг)

          тэмдэг         
                            тэмдэг
